rlitschk/wikidir huggingface dataset:
Spicka is a Gschicklichkeitsspui und Spuatoat, ba dea wos mit klaan Pfeun (Spicka, Darts) auf a runde Scheim gwuafn wiad. Woascheinlich kummt des Spui aus England, nix genauas waass ma no ned. De Spicka (Darts) woan friacha pfeuähnliche Woffn, de wos in China im 5. Joahundat vua unsara Zeitrechnung scho vawendt wuan san. De Rema hom a klaane Wuafpfeu, de "Plumbata" ois Woffn vawendt. De Plumbata woan mit Blei beschwaat und mit an Widahokn ausgrist. In Fraunkreich san Spick (Darts) bis in de Neizeit eine, zan Schlochtn vawendt wuan. Keith Turner: Darts – the complete book of the game. Harper Perennial 1985, ISBN 978-0-06-097006-2. Bild der Plumbata Bild einer Plumbata mit Bleibeschwerung Dart missile Prehistory Viswiki-Mindmap Commons: Darts – Sammlung vo Buidl, Videos und Audiodateien
Da Tomahawk is de traditionelle Streitaxt und a Oizweck-Weakzeig vo de Indiana gwen. Ois Weakzeig hod da Tomahawk bis zum heitign Tog sei Bedeitung dahoidn; vo da US-Army wead da Tomahawk zua Zeit aa ois effektive Nohkampfwoffn eigsetzt. Ea besteht wia ra Hockn aus an Schoft und an Kopf. Da Schoft is ebba 25 bis 50 cm long und is moast ausn Hoiz vom Hickory-Baam gmocht. Da Kopf woa uaspringlich aus Stoa oda Obsidian (Vuikan-Glos), noch Okumft vo de Eiropäa in Amerika aa aus Eisn oda Messing. Da Nom Tomahawk kimmt aus de Algonkin-Sprochn vo "tamahak" or "tamahakan". Des Woat is nacha vo eiropäischn Amerikanan anglisiat woan. Es hod woascheinlich sowoi Stoa-Hockn ois aa Stoa-Kein gmoant und zwoa jede Foam davo. Da Tomahawk woa scho imma a Wuaf- und Hieb-Woffn und a Weakzeig zgleich. Da Tomahawk woa a wichtigs Symboi fian Kriag bzw. Kriagszuastand. Ea hod aa a rituelle Bedeitung ghobt. Des symbolische Vagrobm und Ausgrobm vom Tomahawk bei de Indiana is im Boarischn zum gfligltn Woat woan. "S Kriagsbeil begrobm", moant uaspringlich "Friedn schliassn", im Boarischn "an Streit beiglegn". "S Kriagsbeil ausgrobm", hoasst uaspringlich "Kriag fiahn", heit "an Streit ofanga". Es is owa umstrittn, ob de Indiana de Tomahawk
De Siebm Schwobm san Gschichtn, wos um de Obmteia vo siebm ois Deppn doargstejte Schwobm geht. De Siebme stengan doboa fia siebm vaschiedane Charaktatypn. Da Hehpunkt vom Schwank is da Kampf mit am Ungeheia, wo si zletzt ois Fejdhos aussastejt. Wiar eam ia Ofiahra, da Herr Schulz, davorenna siagt, schreita voi Freid: "Potz, Veitli, lueg, lueg, was ischt das? das Ungehüer ischt a Has." (Grimmsche Märchen) De ejtaste voistendige Version findd ma in oam Moastaliad vo 1545 vom Hans Sachs (1494–1576) – oidings mit de Nein Schwobm. Da Eucharius Eyring († 1597) hod a greimte Gschicht vafosst, wo de Siem Schwobm aftretn (Proverbiorum Copia, in drei Bend, Eisleben 1601–1604): Im Mertzn reisten eins siben Man', Die nur ein Schweinsspieß theten han, In welcher Zeit die Hasen blind Uber das Feld lauffen geschwind, Von Schwaben Ragen Ohrlin genant. Als diese zogen uber Land, Lieff in ein Hase ohngesehr Uber das quere Feld doher, Die solchs für gspenst zu halten pflegen, Wann eim ein Has erst thut begegnen Gar bald sprach, der den Spieß thet han, Da trettet all an Schafft hinan, Reckten den Spieß dem Hasen dar, Forchten, er würd sie fressen gar. Und als sie stunden an dem Spieß, Der
De Paulaner Brauerei GmbH & Co. KG is a Brauarei z Minga. Da Ausstoß liegt momentan um de 3.000.000 Hektoliter, wobei ma do de ganze Brauereigruppm seng muaß. De Paulaner Brauereigruppm besteht aus Paulaner, Hacker-Pschorr, Hopf, Auerbrei und Thurn & Taxis. Außerdem gheat Interdrink und Hubauer dazua. Genauso de Paulaner Bräuhaus Consult. Paulaner is oane vo de zehn gräßtn Brauareien in Deitschland und de zwoatgräßte in Bayern. Außerdem de gräßte in der Landeshaptstod Minga. Regional lasst se außerhoib vo Minga eher de Markn Hacker-Pschorr vamarktn. Paulaner is aa bekannt fia sein "Starkbieranstich am Nockherberg" wo de Politiker dableckt wean. Hoamseitn vo Paulaner
Unter Haihupfer (Raum Bózn), Haipóck (Zillertål, Defreggn), Haischråk (Vinschgau), Haischreck sein Insektn aus die Familien va die „Feldheuschrecken“ (Acrididae), „Dornschrecken“ (Tetrigidae) unt „Laubheuschrecken“ (Tettigoniidae) zsåmmengfåsst, weil sie goaße Éhnlichkeitn mitnånt håbm. Der Vólksmunt unterscheidet, wia man sigg, nét nåch Kriterien wia’s die Zoológn måchn. Die léstn håm in Unterschied zu die åndern zwoa gånz långe Anténnen, lénger wia der Kérper selber; die Weibelen óft an auffålletn Légeapparat. Die „Dornschrecken“ unterscheidet man va die „Feldheuschrecken“ durch ihrn lången Prustschilt, sie sein pan Tåg unterwégs, nét pa der Démmrung óder die Nåcht, wia viele Dórnschréckn. Ob die weanig auffålletn „Höhlenschrecken“ (Rhaphidophoridae) in Volksmunt aa zu die Haischréckn (Haipéck, Haihupfer) grechnt wern, driber liegn koane Informazónen vór. Va die drei erstn unterscheidet aa der Vólksmunt die Grilln (Gryllidae) unt die Wern (Gryllotalpidae, Maulwurfsgrillen), óbwóhl sie ålle zu der Kategorie va die „Springschrecken“ (Saltatoria) ghearn.
Nåch Jakob Hutter (óder Huter) sein die Hutterer benånnt, dé wégn der Verfólgung nåch Ósteurópa åhaudn håm gmiaßt unt seit der zweitn Hälfte van 19. Jåhrhundert in Nórdamerika lébm. Er isch um 1500 in Weiler Moos pa St. Lorénzn in Pustertål gepórn, zem (dort) steaht hait nó sei Gepurtshaus. Hutter isch a Prédiger van „Täufertum“ gwésn unt déswégn va der Óbrigkeit verfólgg gwórtn (Ferdinand I.). Man håt’n nåch långer Suacherei gfuntn und vór’n Gericht gstéllt. Er isch zåmp (trótz) die gånzn Torturn va seiner Iberzeigung nét ågwichn unt déswégn 1536 in Innschprugg afn Scheiterhaufn verprénnt gwurtn. In Innschprugg isch a Stråßn nåch ihm penånnt. http://de.wikibooks.org/wiki/Entstehungsgeschichte_der_Hutterer
Seit 1925 erscheint pan Tyrolia-Verlåg ålle Jåhr in Puachfórm dr Reimmichl-Kaléndr, wia’r in Vólksmunt hoaßt. Es håndlt sich eingglich um an Jåhrpuach. Der Grindr Sebastian Rieger (Reimmichl) håt als Grindungszwéck ångébm: „... den Tiroler Geist im Volk zu pflegen, dass er nicht matt und flau wird, dass er in aller Ewigkeit nicht auszieht ...“ Af dr Titlseit sein ålm die Drei Kinig drauf. Af die erstn Seitn sein die Kalendrplattlen, drnåch kémmen Gschichtn, Gedichtlen unt Pildr. Normalrweis isch aa a Gschicht van Sebastian Rieger selbr drpei. Drhintr isch a Rickplick afn léschtn Jåhr unt weitre Informaziónen, Werbung. Óbwóhl Tiról 1919 politisch toalt gwurtn isch, håt’s pis 1945 ålle Jåhr oan Kaléndr gém; seit 1946 gip’s fir Sidtiról unt Nórdtiról an extrane Ausgåb. Die Sidtirólr Ausgåb erscheint in Athesia -Verlåg. Die sel van Jåhr 2012 isch z. B. 320 Seitn dick, drvón måcht dr Reimmichl-Roman a påår Dutznt Seitn aus. Hans Brugger: Der Pfarrer von Tirol. Reimmichl und seine Geschichten, Innsbruck 1972 Mehr ibern Kalendr
Schwobmoita hoassn de Lemsjoar vo om Schwobm ob'm viazigsdn Gebuatsdog. Es wead gsogd, doss da Schwob eascht mid 40 Joar gscheit wead. Domid wead dena Schwobm untastejd, doss se Spodzinda waradn. In Bodn-Wiattmbeag und Boarisch-Schwobm wead dohea da viazigsde Gebuatsdog oft gonz bsondas gfeiad. Es wead nacha draf ogspuid, doss etz ban Schwob de Gscheidheit und Weisheit schlogoatig eihsezd. Intressant is in im Zammhong, doss de Schwobm on Spott positiv umdeidd hom und ois Identifikazionssymboi vawendn. A lebendiga Ausdruck dofia san de Sprich: Spott: „A Schwob wead eascht mid viazge gscheid“ Umdeitung: „Mia Schwobm wean mid viarzge gscheid, de ondan ned in Ewigkeit.“ De Siem Schwobm Schwobmoita af petermangold.de Früher Abschied Friedrich Rückert – Gedicht: Schwabenalter
Koordinaten fehlen! Hilf mit. Vorlage:Infobox Fluss/Veraltet D'Woifa (Wolfach) is a kloana Fluss in Niedabayern. Entspringa duada in da Natt vo Woifakiacha, is um de 30 km lang und fliaßt duach de Gebiete vo da Gmoa Hoaba, am Moak Otnbuag und da Stod Veizhof, wora dann vo rechts a d'Doana eimind. Woifakiacha hod ma noch da Woifa so gnennt. De Quejn vo da Woifa liegt bei Brunndobe sidle vo Woifakiacha in da Gmoa Hoaba. Hörbach (links) Mühlbach (rechts) Thillbach (links) Reisbacher Bach (rechts) Würdinger Bach (rechts) Iglbo (links) Röhrnbach (rechts) Festschrift vom Heimat- & Trachtenverein Iglbach e.V. Archiviert vom Original [1] am 9. Oktoba 2010; abgerufen am 26. Februar 2011.
Schwobmkinda oda Hiatakinda san de Beagbauankinda aus Vorarlberg, Tirol, Südtirol und da Schweiz gnennt worn, wo in friaran Joarhundatn Kindaorwat leistn ham miassn. Jeds Fruahjoar san de Schwobmkinda duach de Oipn za de Kindameakte, vor oim af Obaschwobm, zogn und san do ois Saisonorwata an Bauan vamittln worn. Zan easchtn Moi is des "Schwobmgeh" im 16. und 17. Joarhundat eawehnt worn. Im 19. Joarhundad hods an Hehpunkt eareicht. S wead gschetzt, dass domois Joar fia Joar fimf- bis sextausnd Kinda ois Hiatabuama, Knecht oda Magd af fremdn Hef gorwat ham. De Kindameakte san eascht 1915 oschfofft worn, s "Schwobmgeh" hod owa eascht 1921 schnej ognumma, wiar in Wiattmberg de Schuipflicht fia auslendische Kinda eigfiaht worn is. Hintagrund wor de Ormut vo de Beagbauan in de Oipn-Gebiete. Commons: Schwobmkinda – Sammlung vo Buidl, Videos und Audiodateien Begleittext zur Ausstellung „Schwabenkinder - Vorarlberger, Tiroler und Graubündner Kinder als Arbeitskräfte in Oberschwaben“, Ravensburg 1998 Schwobmkinda in da Aussaferna Gschicht Bericht iwas Schwobmgeh
A Brauarei is a Betrieb bzw. Gebaide, wo voa oim Bia braud wead. S gibd vaschiedane Typn vo Brauarein, de wo untaschiedliche Soatn vo Bia noch vaschiedanan Vafoahrn heastejn. Ois ejdasde, no existiande, Brauarei vo da Wejd guit de Bayerische Staatsbrauerei Weihenstephan z Freising. De is seit 1050 in Betrieb. Listn vo de Brauarein in Bayern Hans Pfeifer: Das Bier von hier (Unternehmen). In: Capital 3/92, S. 91 ff. Ralf Rüffle: Brauereiführer Hessen, Rheinland-Pfalz und Saarland. 144 Seiten. Media Kontor, Stuttgart 2004, ISBN 3-936685-02-9 Commons: Brauarein – Sammlung vo Buidl, Videos und Audiodateien Gesellschaft für Geschichte des Brauwesens e.V. (GGB) De gressdn Brauareigrupp vo da Wejd
Okichitaw is a Kampfkunst, de wo auf de Kampftechnikn vo de Easchte Nationa Cree-Indiana aufbaut. Begrindt woan is Okichitaw vom Kanadia George J. Lépine. Da Lépine hod si vo seina Jugend o, mitn traditionelln, indianischn Ringkampf, Tomahawk-Weafn und indianischn Nohkampftechnikn befosst (miche che kiske). In de friahn 1990a Joa hod a ogfongt olle Technikn z dokumentian und z systematisian, do draus is des heitige Okichitaw woan. Des Haupt-Trainings-Center (mistiko kamik) fias Okichitaw is des Native Canadian Centre vo Toronto. World Martial Arts Union: Oki Chi Taw (Ogruafa am 12. März 2011) "Okichitaw - Martial Arts and Weapon Applications." (Memento des Originals [1] vom 29. Aprü 2009 im Internet Archive) Info: Der Archivlink wurde automatisch eingesetzt und noch nicht geprüft. Bitte prüfe Original- und Archivlink gemäß Anleitung und entferne dann diesen Hinweis.@1@2Vorlage:Webachiv/IABot/www.nativemartialarts.com Native Canadian Centre of Toronto Martial Arts, Toronto, Ontario. (Ogruafa am 12. März 2011) Hoamseitn vom Okichitaw Native Canadian Center of Toronto World Martial Arts Union: Oki Chi Taw
De Friednspfeifn (in Lakota: Chanunpa Wakan) oda Kalumet is a Pfeifn fia Zeremonien, de wo vo bestimmtn Vejkan vo de noadamerikanischn Indiana vawendt woan is. Traditionej is de "Heilige Pfeifn" graucht woan, um Vaträge, Obmochunga und Freindschoftn z bekräftign oda fia religiese Rituale. Eiropäische Siedla ham an Begriff "Friednspfeifn" prägt, weis an heilign Aspekt zeascht goa ned woargnumma ham. De Friednspfeifn is a heit no a oigmoans Symboi fia de Streitschlichtung. Ban Stopfn vo da Kalumet wead Siassgros und Soibei vabrennt. Da Rauch soi guade Energie oziagn und schlechte Geista vatreim. De Heilige Pfeifn wead zeascht von Noadn noch Sidn und vo Ostn noch Westn duachn Rauch zong und nacha in olle Himmesrichtunga (aa zan Himme und zua Eadn) ghoidn. Eascht dann wead de Pfeifn ozindt und es wean via Zig fia de Grossvodan vo de via Himmesrichtunga gnumma. Nacha wead de Pfeifn im Uazoagasinn duachn Kroas vo de Vasammetn weida greicht. De beliabtaste Foam vom Tomahawk is bei de Indiana s Pfeifntomahawk gwen, des wo a Tomahawk und a Kalumet gleichzeiti woa. Kalumet Haiptling "Good Boy" mit Pfeifal indianische Pfeifn A Pfeifntomahawk (Klinga zoagt nach untn, Pfeifnkopf nach obn) Pfeifntoamahawk, Kalumet, Wuafkein Indiana Commons: Friednspfeifn – Sammlung vo Buidl,
Da Sundanz oda Sunnadanz is a religiese Zeremonie vo de noadamerikanischn Indiana. Jeda Stamm hod seine oagna Praktikn ghobt. Es gibt owa aa vui Gmoasamkeitn: De traditonejn Drommen, de Friednspfeifn, Betn, Fostn, des Duachstechn vo da Haut an da Brust oda am Bugl fia de Manna und an de Oam fia de Weiwa. Dea Plotz wo de Zeremonie stottfindt, symbolisiaa as Universum und en Bezug vom Menschn zum Grossn Geist. Drei bis via Dog long wead gfost, glittn, bädt und de Teinehma danzn ian rituejn Danz ums Zentrum und zum Zentrum hii. Des repräsentiad an Vasuach vom Menschn mitn Schepfa a Vabindung heazstejn. De korrekte Ausfiahrung vom Danz sichat s Iwalebm vom Stamm un de Eaneiarung vo da Wejd. American Ethnography -- The vision in Plains culture Slideshow on the Sun Dance religion Sundance - an explanation Danse du soleil
Da Mokasin is a Schuah, dea wo aus woachn Leda gmocht is. Da klassische Mokasin is a Schlipfa und wead aus nua oan Stickl Leda gmocht; vo Ziaelementn amoi obgseng. Da Mokasin guit ois as ejtaste Schuahmodell vo da Wejd. Es is da traditionelle Schuah vo de Indiana gwen. Des Woat Mokasin kimmt aus da Algonkischn Sproch Powhatan und hod do makasin ghoassn.. Da Mokasin hoit ned long, deshoib is a vo de Indiana imma auf Voarot produziat woan. Des Mocha vo de Schuah woa imma Soch vo de Weiwaleit. moccasin: definition, usage and pronunciation - YourDictionary.com Online Etymology Dictionary Helge Sternke: Alles über Herrenschuhe, Nicolai Verlag, Berlin, 560 S., 450 Abb., 2006, ISBN 3-89479-252-3. Commons: Mokassins – Sammlung vo Buidl, Videos und Audiodateien Dr. Lothar Dräger - Mokassins Die einzelnen Arbeitsschritte der Herstellung eines Mokassins
De Gruber Monika (* 29. Juni 1971 z Wartenberg, Obabayern) is a boarische Kabarettistin und Schauspuijarin. Se gheat za de Senkrechtstarta in da bayerischn Kabarett-Szene. Ois Kejnarin Monique hod se 2004 iah Solo-Debüt gem. De Gruabarin is afm Bauanhof vo iahre Ejtan im obabayerischn Fraunberg-Tittenkofen mid zwoa jingan Briadan afgwoxn. Nochm Abi hod se meahrane Joar ois Fremdsprochnsekreterin gorbat. Mid 27 Joar hod se a zwoaahoibjoarige Schauspuiausbuidung z Greawoid gmocht. Scho weahnd da Ausbuidung hod se iah easchts Theataengagement ghod: Vo 2000 bis 2005 is se z Minga Ensemblemidgliad vo da Iberl-Bühne gwen. De Gruabarin hod in da Komikaserie Kanal fatal und in da Freitagscomedy Günter Grünwald midgmochd. De Zammorbat is 2009 z End gonga. Seit 2004 duat de Gruabarin direkt vo da Wiesn berichtn. Seit Ofong 2011 spuit de Monika zamma mid'm Bruno Jonas und am Rick Kavanian ba da Klugsch-Eisser & Co. KG mid. Des is a Satiresendung vom Bayerischn Fernseng, wo oamoi im Monat lafft. 2004: Kellnerin Monique: Schmeckts ned? 2005: Hauptsach' gsund 2008: Zu wahr um schön zu sein 2011: Wenn ned jetzt, wann dann! 2016: Irgendwas is immer! 2002: Retro 2004: Auffahrt Nockherberg 2004: Der Alte 2004: Tatort (Episode: Sechs zum Essen) seit 2005: Grünwald
Real Madrid is a Fuaßboiverein aus Madrid. Der Klub is oana fo de berühmtesten und erfolgreichsten Fuasboiklubs weltweit. De easchte Mannschaft spuit derzeit in da spanischen Primera División. Des offizielle Gründungsdatum fo Real Madrid is da 6. Meaz 1902. Ursprünglich håds Madrid Football Club g'hoaßn. Den easchtn Titel håd da Verein scho 1905 gwunna, nur oa Jahr nåch da Gründung. Dåmåis hams im Finale der Copa del Rey Athletic Bilbao mit 3:0 gschlong. Anschließnd håd ma an Pokalsieg no drei moi hinteranander wiederhoin kenna. Des easchte richtige Stadion ham de Spanier 1912 an da O'Donell-Straß bezong. Vo 1908 bis 1917, wo Real wieder an spanischen Pokal gwunna håd, wars a eher erfolglose Zeit. Im Jahr 1920 håd da Verein dann vom spanischen Kini Alfonso XIII den Zusatz Real (span. fia königlich) fia eanan Vereinsnamen verliehen kriagt. Drei Jahr drauf is ma dann vom inzwischen z'kloana Stadion an da O'Donell-Straß ins Ciudad Lineal Velodrom und oa Jahr spada ins Chamartín-Stadion umzong. 1931, drei Jahr nåchdem de spanische Liga gegründet worn is, håds Real gschafft zum easchtn Moi spanischer Moasta zum wern. Den Titel hams dann a oamoi erfoigreich verteidign kenna. In de Jahr 1934 und 1936 hod a der Pokal wieder
Fraunberg is a Gmoa im obabayrischen Landkroas Ardeng. Fia de nochhoitige Gmoaentwicklung hod Fraunberg 2005 an Stootspreis vom Boarischn Stootsministerium fia Landwiatschoft und Forstan griagt. De Gmoa Fraunberg liegt direkt am Iwagang vom Ardenga Moos im Westn zan higelign, woidreichn Hoizland im Ostn, eppa 10 km nordestli vo da Kroastod Ardeng, 22 km nordwestli vo Dorfen, 14 km sidli vo Moosburg und 19 km vom Flughofn Minga wegga. De Gmoa hod drei Gemarkunga: Fraunberg, Maria Thoiham, Reichakiacha und 42 Ortschoftn. De gresstn davo san Fraunberg (eppa 650 Eihwohna), Grucking (eppa 210 Eihwohna), Reichakiacha (eppa 470 Eihwohna), Riding (eppa 130 Enwohna), Maria Thoiham (eppa 580 Eihwohna) und Dingkof (Tittenkofen, eppa 270 Eihwohna). Dees ejtaste Schloss Fraunberg is eppa im 13. Joarhundat baut worn. Im 30-jaarign Kriag is teiweis obrennt und eigstiazt. Bis 1683 is nacha wieda afbaut worn. Fraunberg wor long im Besitz de Freiherrn vo und zua Fraunberg. Dees Schloss gheat no imma da Famij vo Fraunberg und is eascht vor a poar Joar grindli renoviat worn. 1927 hod ma z Grucking a kloans bajuwarisches Grabafejd ausm 7. Joarhundat entdeckt. Da Ort wor zwor Tei vom Kurfiaschtntum Bayern, hod owa a gschlossane Hofmark buidt. Da Sitz davo wor Oidfraunberg. Im
Manitu moant in da Sproch vo de Algonkin-Indiana en Grossn Geist; de Kroft und Energie, de wo si iwaroi in da Natua offnboat. Manitu is koa peasenlicha God, Manitu is owa in jeda Peason. Ois hod sein eignan Manitu: jede Pflanzn, jeda Stoa und sogoa jede Maschin. De uaspringliche Voastellung vo Manitu is vagleichboa mitn indischn Brahman und en ostasiatischn Qi. In da Indianamission is da Begriff ois Kitchi-Manitu weit iwas uaspringliche Heakunftsgebiet vabroadt und in da christlichn vom Godvoastejung vawendt woan. Im Nama vo da kanadischn Provinz Manitoba steckt aa s Woat Manitu drin. Welt der Indianer: Religion Densmore, Frances. Chippewa Customs. (1979, Minnesota Historical Press). Hoffman, Walter James, M.D. The Mide'wiwin: Grand Medicine Society of the Ojibway. (2005, Lightning Source Inc.) Johnston, Basil. Ojibway Ceremonies. (1990, University of Nebraska Press). Johnston, Basil. The Manitous: the spiritual world of the Ojibway. (2001, Minnesota Historical Society Press). Nichols, John D. and Earl Nyholm. A Concise Dictionary of Minnesota Ojibwe. (1995, University of Minnesota Press). Cuoq, Jean André. Lexique de la Langue Algonquine. (1886, J. Chapleau & Fils). Rhodes, Richard A. Eastern Ojibwa-Chippewa-Ottawa Dictionary. (1985, Mouton de Gruyter).
Billy the Kid (Billy des Kind), bekonnt aa ois Henry McCarty, William H. Bonney, Henry Antrim, oda aa Kid Antrim (* vamuatli 23. Novemba 1859 z New York oda Indiana; † 14. Juli 1881 z Fort Sumner, New Mexico), is oane vo de bekonntastn und legendärstn Figurn in da Gschicht vom Wuidn Westn. Fia seine Gegna woa da Billy a Gsetzlosa (Outlaw), Revolvahejd und Meada, fia seine Ohänga a Kämpfa im Lincoln-County-Kriag und a amerikanischa Robin Hood. Billy the Kid is vo Zeitgenossn ois freindlich, sympathisch und "gschmeidig wiar a Kotz" (lithe as a cat) beschriem woan. Ea woa imma adrett ozong und is moast mit an mexikanischn Sombrero umadumgrennt. Ea hod fliaßend spanisch gredt und hod de Mexikana voi akzeptiat, im Untaschied zu vuin vo seine Zeitgenossen. Sei letzte Freindin woa a Mexikanarin und ea is vom Sheriff Pat Garrett ausm Hintahoit easchossen woan, wiar a si zum letztn Moi besuachn woit. Wenns drauf okumma is hod a de Initiative eagriffn, hod si fia andare eigsetzt und woar a begnadete Fiarungspeasenlichkeit. Des ois und sei moastahofta Umgang mit Feiawoffn hod eam zua Legendn gmocht. Pat F. Garrett: The authentic life of Billy, the Kid. A faithful and interesting story.
Pawlowsk (russ. Павловск) is klassizistische ehemolige Summaresidenz vom russischn Zarn und a Stod mit 16.087 Eihwohna (2010). Sie liegt etwoa 30 Kilometa südlich vo Sankt Petersburg und fünf Kilometa südöstlich vo Puschkin. Seit 1998 is sie administrativ Sankt Petersburg unterstöd und gheat zum Stodbeziak (Rajon) Puschkin. Des anzigoatige Ensemble aus Schloss, Pavillons, in gresstn Schlosspark vo Eiropa und da historischn Oidstod is 1990 vo da UNESCO in de Listn vom Wödkuitua- und Natuaeabe vo da Menschheit aufgnumma wuan. Palast in Pawlowsk, 2006, Seitenfligl Park in Pawlowsk, im Hintagrund de Sain vom Apoll Freindschaftstempe im Park Da Baunhof vo Pawlowsk, 2009 Pawlowsk-Palast, Hauptgebaide Maria Pawlowna, Großfiastin vo Russland und Großherzogi von Sachsen-Weimar-Eisenach Marija Nikolajewna Romanowa (1819–1876), Großfiastin von Russland Bogdan Pawlowitsch Willewalde, russischea Mola und Pädagoge Susanne Massie: Pavlovsk - The Life of a Russian Palace, London 1990 ISBN 0-9644184-0-1 Krieg und Frieden - Eine deutsche Zarin in Schloß Pawlowsk, Minga 2001 ISBN 3-935549-09-1 Commons: Pawlowsk – Sammlung vo Buidl, Videos und Audiodateien http://www.alexanderpalace.org (Englisch) http://www.spb-guide.ru/pavlovsk.htm (Russisch) https://peterburg.center/maps/gosudarstvennyy-muzey-zapovednik-pavlovsk.html (Russisch) http://sightseeing.photo-world-online.net/russia/pavlovsk/park/ Deutschlandfunk 13. August 2010: De gräßte Saumlung vo Beernobst soi vaschwindn (iwa de laundwiatschoftliche Vasuachsstation Pawlowsk)
Tipi nennt ma s Zejt vo de noadamerikanischn Indiana. In da Lakota-Sproch hoasst thípi weatlich "sie wohna do". So hoasst im modeanan Lakota thípi aa "Haus", wei de Indiana heit in Haisan wohna. A Tipi besteht aus am Gstej und aus Stanga (dinne Stämm vo Nodlbaama) und oana hoibkroasfeamign Blochan. Friara woa de Blochan aus Bisonleda. Noch da Fost-Ausrottung vo de Bison und da Ausgrenzung vo de Indiana in Reservatn is de Tipiblochn aus Seglduach. De Grundflächn vom Tipi is kroasrund und hod an Duachmessa vo 3 – 7 m. In da Mittn vom Tipi is de Feiastej, am Bodn liegn Blochan und Fej. De moastn Tipis in oana Siedlung woan ned ogmoit oda vaziat. Bemoide Tipis woan wos Bsundas und ham Visiona, spirituelle Wesn, Kriag oda Jogdn doagstejt. Se san mit Natuafoam ogmoit woan und ham an Rang vom Bewohna sinalisiat. Vaziarunga mit Ohänga oda Medaillons woan bei de nordamerikanischn Indiana haifiga. Tipis san voa oim vo de nomadischn Vejka vo de Prärien und Grossn Ebanen ("Great Plains") vawendt woan, wei si so a Tipi schnej auf- und obaun losst. In am Tipi hod a Familie mit rund 6 Peasona glebt. Heit vawendn de Indiana de Tipis nua no
D Obapfoiz oda Owerpfolz is oana vo de sim Regiarungsbeziak vo Bayern. D Haptstod vo da Owerpfolz is Rengschburch. D Owerpfolz liegt im Ostn vo Bayern und grenzt on Tschechien und on d Regiarungsbeziake Owabayern, Nidabayern, Middllfronkn und Owafronkn. Da Regiarungsbeziak Owerpfolz umfosst de drei kroasfraia Stedt Omberch, Rengschburch, d Wain und de sim Londkrois Omberch-Sulzboch, Chom, Neimakk, Neistadt, Rengschburch, Schwondorf und Dirschnrad. In grejsstn Tol vo da Owerpfolz wead nordboarisch gredt, in Sidn und Siidostn noadmiddlboarisch, ner in da Stod Rengschburch westmiddlboarisch. Noadboarisch wead aa in Echerlond, in middlestlinga Eck vo Owerfronkn, in sidestlinga Eck vo Mittlfronkn, in Owerbayern neadlich vo da Doana, und in sidlinga Owern Vogtlond gredt, Noadmiddlboarisch aa in neadlinga Niderbayern. D Owerpfolz hout a wechslvulle Gschicht. Folng tout ejtz a Iwersicht. Voras ligt da Noadgau, der hout schou in 7. Joarhundad nouch Kristus zon Herzogtum Bayern ghejert. Da Noadgau wor ower grejsser wej de haintiche Owerpfolz, da Westn von Noadgau ghejert haint zo Middlfronkn, da Noadn zo Owerfronkn, da Noadostn (es Echerlond) zo Tschechien. 1329 is da grejsste, neadliche Tol vo da Owern Pfolz, wejs durtmols ghoissn worn is, min Hausvatroch vo Pavia vo Bayern glejst und da Rhainpfolz zousprocha worn. 1628 is de Owere